जीतू जिराती ताई के सामने बोले, 'रावण' थे राजीव गांधी v
जीतू जिराती ताई के सामने बोले, ‘रावण’ थे राजीव गांधी | BJP Leader Jitu Jirati has given a controversial statement in Front of ‘Sumitra Mahajan’
Posted on: 10 May 2019 14:21 by bharat prajapat
देश में अब दो चरण का चुनाव और बचा हुआ है। अंतिम चरण में इंदौर लोकसभा सीट पर वोट डाले जाएंगे। इसी बीच भाजपा के प्रदेश उपाध्यक्ष जीतू जिराती ने लोकसभा स्पीकर सुमित्रा महाजन के सामने एक विवादित बयान दिया है। कांग्रेस महासचिव प्रियंका गांधी के प्रधानमंत्री नरेंद्र मोदी को दुर्योधन बताने पर जीतू जिराती ने कहा कि प्रिंयका गांधी पीएम मोदी को दुर्योधन कह रहीं हैं, जबकि उनके पिता खुद रावण थे, जिसने देश को बेचने का काम किया है।
इस चुनावी रैली में लोकसभा स्पीकर महाजन के साथ भाजपा उपाध्यक्ष जीतू जिराती ने भी मंच साझा किया था। जिराती ने कहा, ‘प्रियंका पीएम मोदी की तुलना दुर्योधन से की जा रही है लेकिन उनके पिता रावण थे, जिन्होंने राष्ट्र को बेचा है।’
बता दे कि इससे पहले प्रियंका गांधी ने हरियाणा में एक रैली में को संबोधित करते हुए पीएम मोदी पर निशाना साधा था और प्रधानमंत्री पर ‘दुर्योधन की तरह अभिमानी‘ होने का आरोप लगाया था। प्रियंका ने कहा था कि ‘प्रधानमंत्री मोदी दुर्योधन की तरह अभिमानी हैं। भगवान कृष्ण जब दुर्योधन को समझाने गए तो उनको बंदी बनाने की कोशिश थी और फिर क्या हुआ था, यह सभी जानते हैं।’
इसके अलावा कांग्रेस महासचिव ने एक ट्वीट के जरिए भी पीएम पर तंज कसा था और कहा था, ‘शहीदों के नाम पर वोट मांगकर उनकी शहादत को अपमानित करने वाले प्रधानमंत्री ने अपनी बेलगाम सनक में एक और नेक और पाक इंसान की शहादत का निरादर किया है। इसका जवाब उन्हें अमेठी की जनता देगी, जिनके लिए राजीव गांधी ने अपनी जान दी।’